jkorsvik/nowiki_second_scrape_merged huggingface dataset:
Chöd

Chöd (tibetansk: གཅོད, wylie: gcod, bokstavelig «å kutte») er en åndelig praksis funnet primært i Yundrung Bøn så vel som i skolene Nyingma og Kagyu i tibetansk buddhisme (hvor det er klassifisert som Anuttarayoga Tantra). Det er også kjent som «kutting gjennom egoet", og praksisen er basert på prajñāpāramitāsūtraenes fokus på «tomheten».


== Referanser ==
Samādhirājasūtraen

Samādhirājasūtraen (kongen av samādhienes sūtra) eller Candrapradīpasūtraen (månelampesūtraen) er en Mahāyānasūtra. Enkelte har datert dens tilblivelse til perioden fra det 2. eller 3. århundre e.Kr. til det 6. århundre (datoen for det tidligst kjente manuskriptet), mens andre hevder at det ikke kan dateres. Samādhirāja er en viktig kilde for skolen madhyamaka og blir sitert av en rekke indiske forfattere som Candrakīrti, Shantideva og senere buddhistiske forfattere.


== Referanser ==
Tathāgataguhyakasūtraen

Tathāgataguhyakasūtraen (hemmelighetene til Tathāgata) eller Tathāgatācintyaguhyanirdeśasūtra (Sūtraen om de ufattelige hemmelighetene til Tathāgata) er en viktig mahāyānasūtra, som også er en del av Ratnakutasutraen.


== Referanser ==
Droupadi Murmu

Droupadi Murmu, født 20. juni 1958, er en indisk politiker som 25. juli 2022 tiltrådte som Indias 15. president. Hun tilhører Bharatiya Janata Party (Indias folkeparti). Hun er landets andre kvinnelige president (etter Pratibha Patil)  og den første dalit (kasteløse) som innehar embetet. Hun er også den yngste presidenten landet har hatt. Hun har tidligere vært regjeringsmedlem (2000–2004) og hun var guvernør i delstaten Jharkhand fra 2015 til 2021.Før hun gikk inn i politikken arbeidet hun i departementet for irrigasjon og kraftforsyning fra 1979 til 1983, og som lærer i Rairangpur fram til 1997. 


== Politisk karriere ==
Hun startet sin politiske karriere som folkevalgt i Rairangpur, en Nagar Panchayat som i noen grad tilsvarer en norske kommune. Fra 2000 til 2009 var hun innvalgt til parlamentet  for det konservative partiet Bharatiya Janata Party (Indias folkeparti, BJP) i delstaten Odisha og hun satt i delstatsregjeringen fra 2000 til 2004. Hun ble ikke gjenvalgt for en tredje periode i 2009.
Den 18. mai 2015 ble Murmu tatt i ed som den første kvinnelige guvernør i delstaten Jharkhand.


=== Presidentvalget i 2022 ===
I juni 2022 ble hun nominert til BJPs presidentkandidat til valget i 2022. Yashwant Sinha ble nominert til opposisjonens kandidat. I løpet av valgkampen besøkte hun flere delstater for å få støtte til sitt kandidatur. Flere av opposisjonspartiene, blant andre Biju Janata Dal, YSR Congress Party, Jharkhand Mukti Morcha, Bahujan Samaj Party, Shiv Sena og Janata Dal (Secular) erklærte at de støttet henne. Ved valget 21 juli oppnådde hun et klart flertall med 676.803 valgmannsstemmer, 64,03% totalt, og hun ble dermed Indias 15. president.  Hun ble formelt valgt og tatt i ed 25. juli.


== Referanser ==
Grethe Tyldum

Grethe Tyldum (født 8. juli 2001) er en norsk friidrettsutøver som representerer Steinkjer Friidrettsklubb.


== Idrettskarriere ==
2018Tyldum deltok i J17-klassen under Ungdomsmesterskapet i friidrett 2018, der hun vant gull på 3000 meter og sølv på 800 meter.
Under Junior-NM i friidrett 2018 vant hun bronse på 1500 meter og gull i stafett.

2019Under Junior-NM i friidrett 2019 vant hun bronse på 1500 meter.

2020I Nordisk mesterskap i friidrett innendørs 2020 vant hun bronse på 1500 meter.
Junior-NM i friidrett 2020 endte med gull på 1500 meter og sølv på 3000 meter i U20-klassen.
Under NM i friidrett 2020 endte hun på 5.-plass på 1500 meter.
I NM i terrengløp 2020 lang løype fikk hun bronse i juniorklassen.

2021Under NM i terrengløp 2021 vant hun bronse i seniorklassen kort løype.

2022Under NM i friidrett innendørs 2022 vant hun bronse på 1500 meter.
I NM i terrengløp 2022 vant hun igjen bronse i kort løype.
Under Nordisk mesterskap i friidrett innendørs 2022 endte hun på 8.-plass på 3000 meter.
Hun deltok i U23-klassen i Junior-NM i friidrett 2022, der det ble gull på både 800 meter og 1500 meter.


== Medaljer i norske mesterskap ==


== Referanser ==


== Eksterne lenker ==
(en) Grethe Tyldum – World Athletics 
(no) Grethe Tyldum – Norges Friidrettsforbund
Meksikansk-amerikanere

Meksikansk-amerikanere er amerikanere som helt eller delvis er av meksikansk opprinnelse. Anslagsvis 36,6 millioner latinamerikanere av meksikansk opprinnelse bodde i USA i 2017. Flertallet av meksikansk-amerikanere bor i California, Arizona og Texas. Meksikanere er den største befolkningen av latinamerikansk opprinnelse som bor i USA, og utgjorde 62% av den amerikanske latinamerikanske befolkningen i 2017.


== Referanser ==
Macrolycus

Macrolycus er en slekt av biller som hører til familien rødvinger (Lycidae). 


== Utseende ==
Middelsstore, slanke, røde biller, de svarte antennene er kamformede hos hannene, trådformede hos hunnene.


== Levevis ==
De voksne billene er dagaktive og treffes gjerne på blomster, der de spiser nektar og pollen. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.


== Utbredelse ==
Slekten er utbredt i Øst-Asia med mange arter i Japan.


== Systematisk oversikt ==

Ordenen biller, Coleoptera
Underordenen Polyphaga
Overfamilien bløtvinger og lysbiller, Cantharoidea
Familien rødvinger (maskebiller), Lycidae
Underfamilien Lycinae  Laporte de Castelnau, 1836 – dekkvingene gjerne brede, utvidet bak
stammen Macrolycini Kleine, 1929
slekten Macrolycus Waterhouse, 1878


=== Liste over artene ===


== Referanser ==


== Eksterne lenker ==
(en) Macrolycus i Encyclopedia of Life 
(en) Macrolycus i Global Biodiversity Information Facility 
(en) Macrolycus hos NCBI 
Macrolycus – detaljert informasjon på Wikispecies
Georg Breivoll

Georg Kristoffer Breivoll (1913–1983) var en gårdbruker og forretningsfører i Husbysjøen i Stjørna/Rissa i Trøndelag som i årene 1956–1963 var den siste ordføreren i Stjørna kommune.Han var født i Åfjord, men familien flyttet til Husbysjøen i 1923, hvor faren kjøpte gården Fosshaugen. Georg Breivoll ble arrestert under Operasjon Oleander i mai 1944, og satt fengslet som krigsfange på Vollan, Falstad og Grini fram til fredsslutningen i mai 1945.Breivoll var aktiv skytter.


== Referanser ==
Maria Veronica Lindegaard Solem

Maria Veronica Lindegaard Solem født 6.august 1949 i Tønsberg, oppvokst på Tjøme, bosatt på Nesodden. Billedkunstner innen maleri og grafikk. Datter av Odd Solem og Margit Lindegård Solem. Utannet interiørarkitekt i København og som billedkunstner fra L'Accademia di Belle Arti, Firenze og Cararra i  Italia. Hun har deltatt i kollektivutstillinger og separatutstillinger i Italia og Norge, og har dessuten hatt separatutstillinger i Sveits. Solems kunst er abstrakt og dekorativ. Hennes maleri Moonshine 1924 er innkjøpt til Nasjonalmuseet for kunst 1986..


== Referanser ==
Victoria Keltie Sætersdal

Victoria Keltie Sætersdal (født 27. juni 2000) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Bergen Skøyteklubb. Tidligere var hun medlem av Fana Idrettslag.
I vintersesongen 2022/23 er hun en av flere deltagere i minidokumentarserien «Skøytejentene» på E-tv som er på 25 episoder om fem unge landslagsløpere i hurtigløp på skøyter og har mange følgere på sosiale medier.


== Referanser ==


== Eksterne lenker ==
(en) Victoria Keltie Sætersdal – Speedskatingbase.eu 
(en) Victoria Keltie Sætersdal – SpeedSkatingNews.info 
(en) Victoria Keltie Sætersdal – TheSports.org 
(no) Victoria Keltie Sætersdal på Facebook 
(en) Victoria Keltie Sætersdal på Instagram 
(en) Victoria Keltie Sætersdal på TikTok 
(en) Victoria Keltie Sætersdal på SpeedskatingResults.com
(en) Victoria Keltie Sætersdal på Jakub Majerski's Speedskating database (Adelskalender distanser og sammenlagt)Bilder(en) Bilder av Victoria Keltie Sætersdal på SpeedSkatingPhotos.info/DesgPhoto.com
Dag Kaas

Dag Kaas (født 6. juni 1947 i Oslo, død 4. november 2022 samme sted) var en norsk trener i langrenn, økonom og sakprosaforfatter. 
Kaas var landslagstrener i langrenn for kvinner 1980–1985, landslagssjef for kvinner og menn 1984–1985 og sportssjef for alle grener 1985–1986. Han var fast trener for langrennsløper Bente Skari fra 1997 til hun la opp i 2003. Han var også en personlig trener for blant andre Astrid Uhrenholdt Jacobsen gjennom IL Heming.


== Biografi ==
Kaas var utdannet sosialøkonom, med 2. avdeling juridisk utdanning. Fra 1977–1980 var han økonomikonsulent i næringslivet og i samme periode trener for langrennskvinnenes juniorlag. Gjennom 1980-årene bemerket Kaas seg som en kyndig trener innen langrenn, ble landslagstrener og individuell trener for flere kvinnelige løpere i norgeseliten. Fra 1987 arbeidet han som ledertrener i næringslivet, i offentlig sektor, i toppidretten og i kultursektoren. Siden oppstarten av Olympiatoppen i 1990 var han tilknyttet senteret som prosjektleder i OL-forberedelsene. Han var daglig leder for Olympiatoppens senter for prestasjonsutvikling fra august 2003 og ut 2004. Kaas drev utviklingsprosesser for næringsliv, organisasjoner og idrett. I 2020 ble han tildelt Silvas ærespris for sin mangeårige frivillige innsats som trener og leder innen norsk orientering [1].


== Familie ==
Dag Kaas var gift med president i Norges Orienteringsforbund Astrid Waaler Kaas (f. 1957). De fikk tre sønner sammen, der eldstemann er verdensmester i orientering, Carl Waaler Kaas.


== Bibliografi ==
2007: Fra ord til handling - Om prestasjonsutvikling i praksis Cappelen Damm, medforfattere: Hans Trygve Kristiansen og Johan Kaggestad ISBN 8205208840


== Referanser ==


== Eksterne lenker ==
Biografi hos Cappelen Damm
Norges Orienteringsforbund Utmerkelser
Ekko/Aureosen Idrettslag

Ekko/Aureosen Idrettslag er en idrettsklubb i Aureosen utenfor Molde. Laget rekrutterer idrettsutøvere fra Ytre Fræna og Aukra kommune. Laget tilbyr aktiviteter innen breddeidrett, fotball og turn.Blant fotballspillerne som startet spillerkarrieren i Ekko/Aureosen er Andreas Hollingen, Eirik Hestad, Kjell Arne Hestad, Trym Husevåg, Ørjan Nygård og Niklas Ødegård.


== Referanser ==


== Eksterne lenker ==
Offisielt nettsted
Carolina Ravassa

Carolina Ravassa (født 15. juni 1985 i Cali i Colombia) er en colombiansk skuespiller og produsent. Hun er utdannet i scenekunst ved Boston College og New York Conservatory for Dramatic Arts, og er, utenfor Colombia, kjent for hennes stemmeroller i TV-serier og videospill som Sombra i Overwatch og Raze i VALORANT.


== Liv og virke ==
Ravassa vokste opp i flere land, blant annet Colombia og USA, og har flytende kunnskap av fire språk: engelsk, spansk, portugisisk og italiensk. Hun ble interessert i skuespill fra en ung alder, og hennes første rolle var i en lokal oppsetning av The Sound of Music, hvor hun spilte Gretel. Hun studerte senere ved Boston College, hvor hun studerte scenekunst, og tok senere et årsstudium i skuespill for film og TV ved New York Conservatory for Dramatic Arts.I 2010 dukket Ravassa opp i Disney-filmen Step Up 3D, hvor hun spilte figuren Kristin. I 2014 var hun med i to episoder av Showtimes The Affair som Jules. Ravassa er også en stemmeskuespiller. Hennes videospillroller inkluderer Taliana Martinez i Grand Theft Auto V (2013) og Sombra i Blizzards Overwatch (2016).


== Filmografi ==


=== Videospill ===


== Referanser ==


== Eksterne lenker ==
(en) Offisielt nettsted 
(en) Carolina Ravassa – kategori av bilder, video eller lyd på Commons 
(en) Carolina Ravassa på Internet Movie Database 
(en) Carolina Ravassa hos The Movie Database
Ellen Beeman

Ellen Guon Beeman er en amerikansk fantasy- og science fiction-forfatter, manusforfatter og videospilldesigner og -produsent. Hun har utgitt fire romaner, og har jobbet på over 40 videospill.


== Videospillkarriere ==
I 1989 forlot Beeman hennes TV-manusforfatter-karriere og startet sin nye jobb hos Sierra Online, der hun ble ansatt som en prosjektleder. Hun jobbet som en forfatter og prosjektleder ved Origin Systems for flere Wing Commander-spill.
I 2006 ble hun rangert i topp-100-listen av «mest innflytelsesrike kvinner i videospillindustrien» av Edge Online. I løpet av den tiden var hun en hovedprogramstyrer ved Microsoft Casual Games, en produsentrolle.
Beeman har også blitt kreditert av Monolith Productions, Electronic Arts og Disney. Hun har gitt forelesninger ved flere spillindustrikonferanser, inkludert Game Developers Conference, LOGIN, SXSW Interactive, Microsoft Gamefest, PAX og PAX Dev, og Game Design Expo. Hun er en av grunnleggerne av Women in Games International.Ved 2019 er hun en uavhengig videospillutvikler og konsulent i Kirkland i Washington, samt en Senior Lecturer ved DigiPen Institute of Technology.


== Verk ==


=== Fjernsyn ===
MoonDreamers (1986)
Jem (1986-1987)
Dinosaucers (1987)


=== Bøker ===
Knight of Ghosts and Shadows (1990) med Mercedes Lackey
Summoned to Tourney (1992) med Mercedes Lackey
Freedom Flight (1992) med Mercedes Lackey
Bedlam Boyz (1993)
Shahrezad and other stories (2011)
The New Professional Programmer's Guide: Code Samples (2020)


=== Videospill ===
Hoyle's Official Book of Games: Volume 1 (1989) (manusforfatter)
Conquests of Camelot: The Search for the Grail (1990) («special thanks»)
King's Quest I: Quest for the Crown (1990) («special thanks»)
Wing Commander: The Secret Missions (1990) (manusforfatter)
Wing Commander: The Secret Missions 2 - Crusade (1991) (manusforfatter, regissør)
Wing Commander II: Vengeance of the Kilrathi (1991) (manusforfatter, assisterende regissør)
Wing Commander II: Vengeance of the Kilrathi - Special Operations 1 (1991) (manusforfatter)
Wing Commander II: Vengeance of the Kilrathi - Special Operations 2 (1992) (manusforfatter, rådgivende regissør)
Pickle Wars (1994) (manusforfatter)
Might and Magic: Swords of Xeen (1995) (manusforfatter)
This Means War! (1995) (prosjektleder)
Contract J.A.C.K. (2003) (produsent)
The Matrix Online (2005) (produsent)
Hexic 2 (2007) (ansvarlig produsent)
Dash of Destruction (2008) (ansvarlig produsent)
South Park Let's Go Tower Defense Play! (2009) (hovedprodusent)
Toy Soldiers (2010) (produsent)
Marvel Super Hero Squad Online (2011) (produsent)


== Referanser ==


== Eksterne lenker ==
(en) Offisielt nettsted 
(en) Ellen Beeman – kategori av bilder, video eller lyd på Commons 
(en) Ellen Beeman hos MobyGames
Åshild Surowiec

Åshild Sandøy Surowiec (født 25. oktober 1967) er en norsk bueskytter som representerer Harøy Bogeskytarlag.
Hun vant fem NM-gull og to NM-sølv i perioden 2010–2017.


== Medaljer i norske mesterskap ==


== Referanser ==
Peter Gylseth

Peter Gylseth (født 1864 i Leiranger i Steigen, død 1920 i Segelstein i Nordfold) var en norsk lærer, gårdbruker og Venstre-politiker. Han var ordfører i flere perioder i de to kommunene Nordfold-Kjerringøy og Nordfold i årene mellom 1893 og frem til sin død i 1920. Fra 1907 til 1928 var han vararepresentant på Stortinget fra valgkretsen Nordre Salten. Han var lærer i Lyngen fra 1885, inntil han i 1889 ble ansatt i Nordfold. Gylseth døde av sukkersyke i 1920.


== Referanser ==
Anna Margrethe Brockenhuus

Anna Margrethe Brockenhuus (1681–1768) var en norsk adelsdame og generalinne. 
Hun var eldste datter av offiseren Caspar Christopher Brockenhuus og hans hustru Cathrine Hedevig von Løwenhielm. 
Anna Margrethe giftet seg (for annen gang) i 1704 med offiseren (senere general) Barthold Heinrich von Lützow. Hun overlevet sin ektemann og overtok ved hans død i 1729 herregården Tomb, som ved hennes død igjen overgikk til deres felles barn. Anna Margrethe arvet samtidig Råde kirke.


== Referanser ==
Cecilie Skodje

Cecilie Skodje (født 1975) er en norsk bueskytter som representerer Vigra IL.
Hun har vunnet fire NM-gull i perioden 2021–2022.


== Medaljer i norske mesterskap ==


== Referanser ==
NM i rulleskiskyting 2022

Norgesmesterskapet i rulleskiskyting 2022 ble arrangert 17. og 18. september 2022, i Gautefall.


== Medaljevinnere senior ==


== Medaljevinnere junior ==


== Resultater ==


=== Senior ===


==== Sprint menn ====


==== Fellesstart menn ====


==== Sprint kvinner ====


==== Fellesstart kvinner ====


== Kilder ==
Resultater fellesstartMenn senior
Kvinner senior
Menn 20-22 år
Kvinner 20-22 år
Menn 19 år
Kvinner 19 år
Menn 18 år
Kvinner 18 år
Menn 17 år
Kvinner 17 årResultater sprintMenn senior
Kvinner senior
Menn 20-22 år
Kvinner 20-22 år
Menn 19 år
Kvinner 19 år
Menn 18 år
Kvinner 18 år
Menn 17 år
Kvinner 17 år


== Eksterne lenker ==
Norges skiskytterforbund
NM sommerskiskyting 2022
Liste over Guineas statsministre

Liste over Guineas statsministre omfatter regjeringssjefene i Guinea etter at embetet som statsminister ble opprettet i 1972.


== Referanser ==


== Kilder ==
«Guinea». WorldStatesmen.org. Besøkt 6. november 2022.
Bernard Goumou

Bernard Goumou, født 8. september 1980, er en guineansk politiker som har vært Guineas statsminister fra 17. juli 2022. Han er partipolitisk uavhengig og ble utnevnt av de militære som tok makten i landet i et statskupp 5. september 2021. Den daværende presidenten Alpha Condé ble avsatt og fengslet under kuppet, og lederen for de militære spesialstyrkene, oberstløytnant Mamady Doumbouya utnevnte seg selv til president. Kuppet er blitt fordømt av en rekke land.


== Biografi ==
Før han gikk inn i politikken var han administrerende dirktør i Lanala Assurance fra 2017.


== Politisk karriere ==
Etter statskuppet i Guinea 5. september 2021 ble Goumou utnevnt til handels- og industriminister i regjeringen til den fungerende statsminister Mohamed Béavogui fra 27. oktober 2021. Den 17. juli 2022 ble han av president Mamady Doumbouya utnevnt til fungerende statsminister etter at de militære hadde erklært Béavogui uegnet til embetet på grunn av helsemessige årsaker.  Béavogui hadde da vært fraværende en måned mens han fikk medisinsk behandling i Italia. 21. august ble Goumou utnevnt til (permanent) statsminister. Utnevnelsen ble annonsert på den nasjonale fjernsynskanalen.


== Referanser ==
Syv sanger fra tundraen

Syv sanger fra tundraen (originaltittel: Seitsemän laulua tundralta, også kjent under navnet Seven Songs from the Tundra) er en finsk dramafilm fra 1999 regissert av 
Anastasia Lapsui og Markku Lehmuskallio. Filmen forteller syv historier om Nenetsere-folket på den russiske tundraen under Sovjet-tiden og var den første til å bruke Nenetsisk språk i en film.Filmen var Finlands kandidat til å bli nominert som Oscar for beste internasjonale film foran den 73. Oscar-utdelingen. Under Amandaprisen 2000 vant filmen klassen nordisk Amanda.


== Referanser ==


== Eksterne lenker ==
(en) Syv sanger fra tundraen på Internet Movie Database 
(no) Syv sanger fra tundraen hos Filmfront 
(fr) Syv sanger fra tundraen på Allociné 
(nl) Syv sanger fra tundraen på MovieMeter 
(en) Syv sanger fra tundraen på AllMovie 
(en) Syv sanger fra tundraen på Turner Classic Movies 
(en) Syv sanger fra tundraen på Rotten Tomatoes
Lilly Lindboe-Hansen

Lilly Lindboe-Hansen (født Lilly Amblie 18. mars 1928) er en norsk tidligere bueskytter som representerte Lillehammer Bueskytterlag.Hun vant fem NM-gull og ett NM-sølv i perioden 1949–1957. Hun vant også uoffisielle NM-gull i 1946, 1947 og 1948.
Hun vant VM-bronse i 1953.


== Medaljer i norske mesterskap ==


== Referanser ==
Anastasia Lapsui

Anastasia Lapsui (født 1944) er en finsk-russisk filmskaper av nenetsisk opphav. Hun er født i Jamalo-Nenetsk i daværende Sovjetunionen, og flyttet til Finland i 1993.Sammen med ektefellen Markku Lehmuskallio, har hun laget flere dokumentarer og spillefilmer. Sammen laget de dramafilmen Syv sanger fra tundraen i 1999. Filmen forteller syv historier om Nenetsere-folket på den russiske tundraen under Sovjet-tiden og var den første til å bruke Nenetsisk språk i en film. Filmen var Finlands kandidat til å bli nominert til Oscar for beste internasjonale film foran den 73. Oscar-utdelingen. Under Amandaprisen 2000 vant filmen klassen nordisk Amanda.


== Referanser ==


== Eksterne lenker ==
(en) Anastasia Lapsui på Internet Movie Database 
(en) Anastasia Lapsui hos The Movie Database
Markku Lehmuskallio

Markku Lehmuskallio (født 1938) er en finsk filmskaper.Sammen med ektefellen Anastasia Lapsui, har han laget flere dokumentarer og spillefilmer. Sammen laget de dramafilmen Syv sanger fra tundraen i 1999. Filmen forteller syv historier om Nenetsere-folket på den russiske tundraen under Sovjet-tiden og var den første til å bruke Nenetsisk språk i en film. Filmen var Finlands kandidat til å bli nominert til Oscar for beste internasjonale film foran den 73. Oscar-utdelingen. Under Amandaprisen 2000 vant filmen klassen nordisk Amanda.


== Referanser ==


== Eksterne lenker ==
(en) Markku Lehmuskallio på Internet Movie Database 
(sv) Markku Lehmuskallio i Svensk Filmdatabas 
(da) Markku Lehmuskallio på Filmdatabasen 
(fr) Markku Lehmuskallio på Allociné 
(en) Markku Lehmuskallio på AllMovie 
(en) Markku Lehmuskallio hos The Movie Database
Daniele Ganser

Daniele Ganser (født 29. august 1972 i Lugano) er en sveitsisk sakprosaforfatter, fredsaktivist og tidligere universitetsansatt. Han er omstridt på bakgrunn av sine konspirasjonsteorier om terrorhendelser, krigføring, NATO og covid-19.
Ganser arbeidet først ved Universitetet i Basel, senere har han vært ansatt ved Universitetet i St. Gallen, men i 2018 ble hans ansettelsesforhold terminert. Etter dette har han livnært seg på foredrag.
Han er mest kjent for sin bok NATO's Secret Armies: Operation Gladio and Terrorism in Western Europe hvor han beskriver Operasjon Gladio, et nettverk av hemmelige grupper i Europa etablert av NATO og CIA under den kalde krigen. I boken hevdet han at disse hemmelige gruppene, på instruksjon fra CIA, gikk i kompaniskap med høyreekstreme grupper og utførte terrorangrep mot venstreradikale miljø i Vest-Europa. Påstandene i boken har blitt kritisert av den danske forskeren Peer Henrik Hansen, som har hemmelige operasjoner under den kalde krigen som sitt akademiske arbeidsområde. Han har beskrevet boken som en journalistisk bok ispedd konspirasjonsteorier, og uten gode beviser på at slike sammensvergelser har funnet sted.Den tyske professoren Michael Butter har karakterisert Ganser som en konspirasjonsteoretiker, basert på dennes uttalelser om covid-19 og internasjonal politikk. Ganser har samarbeidet med alternative nyhetsmedier om å spre sitt syn på pandemien og vaksinasjon. Han har sammenlignet behandlingen av uvaksinerte med nazistenes behandling av jødene under Holocaust.Ganser har gitt støtte til konspirasjonsteorier om 11. september. Han har også uttalt at det er USA som primært har skylden for Russlands invasjon av Ukraina. Disse synspunktene har han fått formidlet gjennom et samarbeid med mediaprofilen Ken Jebsen, som i 2011 mistet stillingen som radioreporter i Rundfunk Berlin-Brandenburg etter anklager om antisemittiske utspill.


== Referanser ==